Diari Oficial de la Generalitat Valenciana


Sumari del DOGV 10159, del 24-02-2025 (2025/3135)

RESOLUCIÓ de 20 de febrer de 2025, per la qual es nomenen vocals del Ple del Consell Valencià d'Universitats i de Formació Superior.
------------------------------------------------------------------------------------------------------------------------------------

### Dades del document

Número de DOGV
:   10774

Data del DOGV
:   24-02-2025

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2025/3135

CVE
:   AJLE-S-2293-9704

Data del document
:   20-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Llei 4/2007, de 9 de febrer, de la Generalitat, de coordinació del sistema universitari valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25, punt 1, que, entre altres vocals, el Ple del Consell estarà integrat, d'acord amb l'apartat d), per un representant de l'estudiantat de cada una de les universitats del sistema universitari valencià, triats entre ells pel procediment que establisca cada universitat.

L'article 26.1 de la mencionada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats per la persona titular de la conselleria competent en matèria d'universitats, amb la designació prèvia per l'òrgan corresponent, per un període de quatre anys i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.

El Rectorat de la Universitat de València-Estudi General, d’acord amb l'acta de la sessió plenària de l'Assemblea General d'Estudiants (AGE), celebrada el 28 de novembre de 2024, designa, mitjançant la Resolució de 14 de gener de 2025, Arnau López Guitart com a representant de l'estudiantat en el Consell Valencià d'Universitats i de Formació Superior en substitució de Víctor Estevan Martínez, nomenat mitjançant la Resolució de 10 d'abril de 2024, del conseller d'Educació, Universitats i Ocupació (DOGV 9827, 12.04.2024).

El Consell de Govern de la Universitat Jaume I, en la sessió d'1 d'octubre de 2024, ha aprovat la designació de Mohamed Al Howaidi Nasralla, actual portaveu del Consell de l'Estudiantat, com a representant de l'estudiantat en el Consell Valencià d'Universitats i de Formació Superior en substitució d'Alejandro Sanz Sobrino, nomenat mitjançant la Resolució de 22 de juliol de 2022, de la consellera d'Innovació, Universitats, Ciència i Societat Digital (DOGV 9396, 02.08.2022).

El Rectorat de la Universitat Miguel Hernández d'Elx, mitjançant la Resolució de data de 16 de gener de 2025, designa Alejandra Díez Muñoz com a representant de l'estudiantat en el Consell Valencià d'Universitats i de Formació Superior en substitució de Miguel Antonio Herrero Navarro, nomenat mitjançant la Resolució de 15 de febrer de 2023, de la consellera d'Innovació, Universitats, Ciència i Societat Digital (DOGV 9536, 17.02.2023).

El Vicerectorat de Qualitat i Estudiants de la Universitat CEU Cardenal Herrera comunica la designació de Gonzalo Escrig Molina com a representant de l'estudiantat en el Consell Valencià d'Universitats i de Formació Superior en substitució de Jorge del Puente Escudero, nomenat mitjançant la Resolució de 17 de gener de 2024, del conseller d'Educació, Universitats i Ocupació (DOGV 9776, 29.01.2024).

Vist el que s'ha exposat, de conformitat amb el que es preveu en l'article 26.1 de la Llei 4/2007, de 9 de febrer, de la Generalitat, de coordinació del sistema universitari valencià, conforme a les designacions com a representants de l'estudiantat en el Ple del Consell Valencià d'Universitats i de Formació Superior, i en virtut de les competències atribuïdes pel Decret 166/2024, de 10 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació,

RESOLC

*Primer*

Nomenar com a vocals del Ple del Consell Valencià d'Universitats i de Formació Superior:

Arnau López Guitart, en representació de l'estudiantat de la Universitat de València-Estudi General, en substitució de Víctor Estevan Martínez, per un període fins al 25 de febrer de 2026.

Mohamed Al Howaidi Nasralla, en representació de l'estudiantat de la Universitat Jaume I, en substitució d'Alejandro Sanz Sobrino, per un període de quatre anys.

Alejandra Díez Muñoz, en representació de l'estudiantat de la Universitat Miguel Hernández d'Elx, en substitució de Miguel Antonio Herrero Navarro, per un període de quatre anys.

Gonzalo Escrig Molina, en representació de l'estudiantat de la Universitat Cardenal Herrera-CEU, en substitució de Jorge del Puente Escudero, per un període fins al 25 de febrer de 2026.

*Segon*

La present resolució tindrà efecte des del dia que es publique en el *Diari Oficial de la Generalitat Valenciana*.

De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s’indiquen a continuació:

El recurs de reposició s’haurà d'interposar davant del conseller d'Educació, Cultura, Universitats i Ocupació en el termini d'un mes a comptar de l'endemà de la publicació en el *Diari Oficial de la Generalitat Valenciana*.

El recurs contenciós administratiu s’haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el *Diari Oficial de la Generalitat Valenciana*.

  

València, 20 de febrer de 2025

José Antonio Rovira Jover

Conseller d’Educació, Cultura, Universitats i Ocupació